**Kappleiksføresegner for Møre og Romsdal Folkemusikklag (MRFL)**

Gjeld frå 27. mars 2017.

**1. Føremål**

- Fremje interessa for lokale tradisjonar i spel, song og dans.
- Møtestad for å gjere songen, musikken og dansen betre kjend.

- Motivere dei aktive til å betre prestasjonane sine, og å styrke lokale tradisjonar.

 **2. Fylkeskappleik**

- Skal skipast til årleg av eit medlemslag i MFRL.
- FolkOrg sitt tevlingsreglement er retningsgivande.

**3. Tevling**

Kappleiken omfattar tevling i solo, gruppe- og lag:

- Fele, Hardingfele, Trekkspel, Torader eller andre folkemusikkinstrument.

- Dans

- Vokal

- Tid for framføring skal vere 2-4 minutt, om ikkje anna er avtalt på førehand.

- Ein kan ikkje nytte notar eller tekst.

**4. Klasseinndeling**

Deltakarane vert delt inn i følgjande klassar, jamfør FolkOrg sitt tevlingsreglement:

**- Kl.A** - for dei som har oppnådd 1. premiegrad to gonger på landskappleik i kl. B.

**- Kl.C** - for deltakarar 12 - 18 år.

**- Kl.D** - for deltakarar over 60 år.

**- Rekruttklasse** - deltakarar under 12 år

**- Open klasse og nyskaping i folkemusikktradisjon** – evt deltakarar utanfor Møre og Romsdal.

**- Gruppespel -** to til fem spelemenn

**- Lagspel** - Minimum seks spelemenn, fele/hardingfele som berande instrument.

**- Kl.B** - alle andre.

Kappleiksarrangøren kan i samråd med styret i MRFL slå saman klassar dersom det er lite påmelding.

**5. Dømming/premiering**

- Framføringane vert dømd av ei domsnemnd.

- Premieliste blir sett opp med poeng, FolkOrg sine dommarskjema skal nyttast.

- I rekruttklasse skal alle deltakarane ha premie.

- I andre klassar skal klassevinnarar motta premie.

**6.Dommarane**

- Domsnemnda skal ha minst tre dommarar, og vere førehandsgodkjent av styret i MRFL.

- Dommarane har rett på dekning av reise- og opphaldsutgifter etter gjeldande reglar i FolkOrg.

**7. Stemneansvar for tilskiparlaget**

- Ansvar for at gjennomføringa av kappleiken vert sikra på best mogleg måte.

- Må sørgje for passande øvingsrom, og tilby former for overnatting og servering.

- Må innan starten av kappleiksåret melde frå til MRFL om tid og stad for kappleiken.

Skrevet av: omv